ועדת החוקה, חוק ומשפט, כנסת 18, פרוטוקול מספר 569, 2012-02-26 12:00

דוד רותם: אני מתכבד לפתוח את ישיבת ועדת החוקה, חוק ומשפט.

תמי סלע: אני אקרא את הנוסח המוסכם.

תמי סלע: זה מיועד גם לקבוע הוראה קבועה וגם לקבוע הוראת מעבר שתתייחס לרשמים.

תמי סלע: מבחינת נתונים מדובר על 25 רשמים שעוברים למערכת בתי המשפט בסוף פברואר ויש 21 רשמים חדשים שהגיעו למערכת ההוצאה לפועל, דבר שיאפשר לרשמים שעוברים בתוך שלושה חודשים לסיים את ההחלטות בעניינים שכבר החלו לדון בהם.

תמי סלע: הוראה קבועה שתאפשר למי שנשאר בתוך המערכת ומונה לרשם בית משפט או לשופט בית משפט, להמשיך ולסיים משך שלושה חודשים בדיונים בהם הוא החל.

תמי סלע: 1.

תמי סלע: הוספת סעיפים 3ב ו-3ב2 בחוק ההוצאה לפועל, התשכ"ז-1967 (להלן – החוק העיקרי), אחרי סעיף 3ב יבוא: "3ב1 סמכות רשם לסיים דיון רשם הוצאה לפועל שתקופת כהונתו נסתיימה מחמת מינויו לרשם או לשופט בית משפט, יהיה מוסמך לסיים דיון שהחל בו כרשם הוצאה לפועל בתוך שלושה חודשים מיום שנסתיימה תקופת כהונתו" .

תמי סלע: הוראה שהיא מקבילה להוראה שנמצאת היום בתקנות סדר הדין האזרחי לגבי שופטים על רציפות הדיון.

ענת ליברמן: בחוק בתי המשפט.

ענת ליברמן: סמכות רשם לסיים דיון.

תמי סלע: אני עוברת עכשיו לרציפות הדיון.

תמי סלע: סמכות רשם לסיים דיון, זה מקביל ל-15 לחוק בתי המשפט.

תמי סלע: זה דומה לסעיף.

דוד רותם: שם יש שישה חודשים.

ענת ליברמן: לא.

ענת ליברמן: שלושה ופתוח כאשר הוא נשאר בתוך המערכת.

תמי סלע: 3ב2 רציפות הדיון נמנע מרשם הוצאה לפועל, מכל סיבה שהיא, לסיים את הדיון, רשאי רשם הוצאה לפועל אחר לנהוג בעדות שנרשמה בפרוטוקול הדיון או שצורפה אליו כאילו הוא עצמו שמע או רשם את העדות, ורשאי הוא להמשיך מן השלב שבו הפסיק קודמו".

תמי סלע: 2.

תמי סלע: הוראת מעבר הוראות סעיף 3ב1 לחוק העיקרי כנוסחו בסעיף 1 לחוק זה יחולו גם על רשם הוצאה לפועל שמונה לתפקידו לפני יום תחילתו של חוק ההוצאה לפועל (תיקון מס' 29), התשס"ט-2008 אשר תקופת כהונתו נסתיימה והוא מכהן כרשם או כשופט בית משפט.

דוד רותם: מצוין.

תמי סלע: אם אין הערות, אפשר להצביע.

דוד רותם: למה שיהיו הערות?

דוד רותם: הנהלת בתי המשפט מאוד שמחה.

שירי לנג: אנחנו שמחים, כן.

דוד רותם: אפשר להצביע?

תמי סלע: אפשר להצביע.

דוד רותם: אנחנו מצביעים.

דוד רותם: בעד אישור הצעת החוק – פה אחד ההצעה אושרה.

דוד רותם: אושר פה אחד.

דוד רותם: תודה רבה.